ประกาศสำนักงานคณะกรรมการอ้อยและน้ำตาลทรายประกาศสำนักงานคณะกรรมการอ้อยและน้ำตาลทรายเรื่องโครงสร้าง การจัดองค์กร อำนาจหน้าที่ วิธีการดำเนินงาน[๑] และสถานที่ติดต่อเพื่อขอรับข้อมูลข่าวสารของสำนักงานคณะกรรมการอ้อยและน้ำตาลทรายตามที่สำนักงานคณะกรรมการอ้อยและน้ำตาลทราย ได้ออกประกาศสำนักงานคณะกรรมการอ้อยและน้ำตาลทรายเรื่อง โครงสร้าง การจัดองค์กร อำนาจหน้าที่และสถานที่ติดต่อเพื่อขอรับข้อมูลข่าวสารของสำนักงานคณะกรรมการอ้อยและน้ำตาลทรายลงวันที่ ๒๓ กันยายน ๒๕๔๖ ไปแล้วนั้นเนื่องจากได้มีการปรับปรุงโครงสร้างหน่วยงานในสำนักงานคณะกรรมการอ้อยและน้ำตาลทรายจึงเห็นสมควรออกประกาศโครงสร้าง การจัดองค์กร อำนาจหน้าที่และสถานที่ติดต่อเพื่อขอรับข้อมูลข่าวสารของสำนักงานคณะกรรมการอ้อยและน้ำตาลทรายไว้ดังต่อไปนี้ข้อ ๑ให้ยกเลิกประกาศสำนักงานคณะกรรมการอ้อยและน้ำตาลทรายเรื่อง โครงสร้าง การจัดองค์กร อำนาจหน้าที่ และสถานที่ติดต่อเพื่อขอรับข้อมูลข่าวสารของสำนักงานคณะกรรมการอ้อยและน้ำตาลทรายลงวันที่ ๒๓ กันยายน ๒๕๔๖ข้อ ๒สำนักงานคณะกรรมการอ้อยและน้ำตาลทรายมีภารกิจเกี่ยวกับการกำหนดนโยบาย กำกับ ดูแล ส่งเสริมและพัฒนาอุตสาหกรรมอ้อยน้ำตาลทราย และอุตสาหกรรมต่อเนื่องให้เติบโตอย่างยั่งยืนมีเสถียรภาพ รวมทั้งสร้างความเป็นธรรมและรักษาผลประโยชน์ในระบบอุตสาหกรรมอ้อยและน้ำตาลทรายและผู้บริโภค โดยให้มีอำนาจหน้าที่ ดังต่อไปนี้๒.๑ ดำเนินการตามกฎหมายว่าด้วยอ้อยและน้ำตาลทรายและกฎหมายอื่นที่เกี่ยวข้อง๒.๒ ปฏิบัติงานธุรการของคณะกรรมการต่าง ๆตามกฎหมายว่าด้วยอ้อยและน้ำตาลทราย๒.๓ กำหนด เสนอแนะนโยบาย วิเคราะห์ ชี้นำเตือนภัย สนับสนุน ประสาน การวิจัยพัฒนาและสร้างองค์ความรู้ตลอดจนถ่ายทอดเทคโนโลยีเกี่ยวกับอ้อย น้ำตาลทรายและอุตสาหกรรมต่อเนื่อง๒.๔ เก็บรวบรวมและวิเคราะห์ข้อมูลเกี่ยวกับการผลิตการใช้และการจำหน่ายอ้อยน้ำตาลทราย และอุตสาหกรรมต่อเนื่องทั้งภายในประเทศและต่างประเทศเพื่อกำหนดนโยบายในการชี้นำทิศทางการส่งเสริมพัฒนาอุตสาหกรรมอ้อย น้ำตาลทรายและอุตสาหกรรมต่อเนื่อง๒.๕จัดทำแผนการปลูกและผลิตอ้อยเพื่อใช้ในการผลิตน้ำตาลทราย อุตสาหกรรมต่อเนื่องและแผนการผลิตน้ำตาลทรายเพื่อใช้บริโภคในราชอาณาจักรและส่งออกเสนอคณะกรรมการที่เกี่ยวข้อง๒.๖ รับจดทะเบียนชาวไร่อ้อยหัวหน้ากลุ่มชาวไร่อ้อย และสถาบันชาวไร่อ้อย๒.๗ จัดทำทะเบียนชาวไร่อ้อยและที่ดินที่ใช้ในการปลูกอ้อย๒.๘ ทดสอบคุณภาพอ้อยและน้ำตาลทราย๒.๙ วิจัย พัฒนา และส่งเสริมการสร้างองค์ความรู้ในการผลิตและการใช้ประโยชน์จากอ้อย และน้ำตาลทรายรวมทั้งการเพิ่มคุณภาพและประสิทธิภาพการผลิตอ้อย น้ำตาลทรายและอุตสาหกรรมต่อเนื่อง๒.๑๐ ส่งเสริมและเผยแพร่ความรู้เกี่ยวกับการผลิตการใช้ และการจำหน่ายอ้อยและน้ำตาลทราย ตลอดจนภาวการณ์ตลาดของน้ำตาลทรายทั้งในและนอกราชอาณาจักร๒.๑๑ ประสานงานกับคณะกรรมการอ้อยและน้ำตาลทรายคณะกรรมการบริหาร คณะกรรมการบริหารกองทุน คณะกรรมการอ้อย และคณะกรรมการน้ำตาลทราย๒.๑๒ ติดต่อประสานงานกับหน่ายงานต่าง ๆทั้งในประเทศ ต่างประเทศ และองค์การระหว่างประเทศ๒.๑๓ปฏิบัติงานอื่นตามที่กฎหมายกำหนดให้เป็นอำนาจหน้าที่ของสำนักงานหรือตามที่กระทรวงหรือคณะรัฐมนตรีมอบหมายข้อ ๓สำนักงานคณะกรรมการอ้อยและน้ำตาลทรายแบ่งส่วนราชการภายในเป็น ๓ กลุ่มงานขึ้นตรงต่อเลขาธิการ ๓ สำนัก และ ๔ ศูนย์ดังต่อไปนี้๓.๑ กลุ่มตรวจสอบภายใน๓.๒ กลุ่มพัฒนาระบบบริหาร๓.๓ กลุ่มนิติการ๓.๔ สำนักบริหารกลาง๓.๕ สำนักนโยบายอุตสาหกรรมอ้อยและน้ำตาลทราย๓.๗ สำนักพัฒนาอุตสาหกรรมอ้อย น้ำตาลทรายและอุตสาหกรรมต่อเนื่อง๓.๘ - ๓.๑๐ศูนย์ส่งเสริมอุตสาหกรรมอ้อยและน้ำตาลทราย ภาคที่ ๑ - ๔ข้อ ๔กลุ่มตรวจสอบภายในรับผิดชอบงานขึ้นตรงต่อเลขาธิการคณะกรรมการอ้อยและน้ำตาลทรายมีอำนาจหน้าที่โดยสรุป ดังต่อไปนี้๔.๑ ดำเนินการเกี่ยวกับการตรวจสอบด้านการบริหารการเงิน และการบัญชีของสำนักงาน๔.๒ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๕กลุ่มพัฒนาระบบบริหารรับผิดชอบงานขึ้นตรงต่อเลขาธิการคณะกรรมการอ้อยและน้ำตาลทรายมีอำนาจหน้าที่โดยสรุป ดังต่อไปนี้๕.๑ เสนอแนะให้คำปรึกษาแก่หัวหน้าส่วนราชการเกี่ยวกับยุทธศาสตร์การพัฒนาระบบราชการภายในของสำนักงาน๕.๒ ติดตาม ประเมินผลและจัดทำรายงานเกี่ยวกับการพัฒนาระบบราชการในสำนักงาน๕.๓ประสานและดำเนินการเกี่ยวกับการพัฒนาระบบราชการร่วมกับหน่วยงานกลางต่าง ๆและหน่วยงานภายในสำนักงาน๕.๔ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๖กลุ่มนิติการรับผิดชอบงานขึ้นตรงต่อเลขาธิการคณะกรรมการอ้อยและน้ำตาลทราย มีอำนาจหน้าที่โดยสรุปดังต่อไปนี้๖.๑ ศึกษาวิเคราะห์ วิจัยกฎหมาย พิจารณา ตรวจสอบรวบรวมปัญหาด้านข้อกฎหมายวินิจฉัยและให้ความเห็นเกี่ยวกับข้อกฎหมายให้กับหน่วยงานต่าง ๆ ภายในสำนักงาน๖.๒ จัดทำข้อบังคับ คำสั่ง ระเบียบ ประกาศนโยบายและกฎเกณฑ์ต่าง ๆ ในการปฏิบัติงานตามพระราชบัญญัติระเบียบข้าราชการพลเรือนพระราชบัญญัติระเบียบบริหารราชการแผ่นดิน๖.๓ พิจารณายกร่าง ปรับปรุง แก้ไข และพัฒนากฎหมายระเบียบ ประกาศ หลักเกณฑ์ กฎ คำสั่ง ข้อบังคับเกี่ยวกับการปฏิบัติหน้าที่และสวัสดิการต่างๆเพื่อความเหมาะสมและสอดคล้องกับสภาวะการณ์ปัจจุบันให้เกิดประโยชน์สูงสุดต่อระบบอุตสาหกรรมอ้อยและน้ำตาลทรายและเป็นธรรมแก่ผู้ที่เกี่ยวข้องทุกฝ่าย๖.๔ดำเนินการตามพระราชบัญญัติวิธีปฏิบัติราชการทางการปกครอง และพระราชบัญญัติความรับผิดทางละเมิดของเจ้าหน้าที่เพื่อให้การดำเนินการถูกต้องตามกฎหมายและให้ความเป็นธรรมแก่คู่กรณีทุกฝ่าย๖.๕ ตรวจสอบการดำเนินการ การทำนิติกรรมสัญญาเกี่ยวกับการจัดซื้อจัดจ้างของสำนักงานคณะกรรมการอ้อยและน้ำตาลทรายตามระเบียบว่าด้วยการพัสดุ๖.๖ ดำเนินการเกี่ยวกับการสอบสวนข้อเท็จจริง/หรือทางวินัยการอุทธรณ์ การร้องทุกข์๖.๗ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๗สำนักบริหารกลางมีอำนาจและหน้าที่โดยสรุป ดังต่อไปนี้๗.๑ ดำเนินการเกี่ยวกับงานบริหารทั่วไปของสำนักงานและงานช่วยอำนวยการ๗.๒ ดำเนินการเกี่ยวกับการเงิน การบัญชีการงบประมาณ การพัสดุ อาคาร สถานที่ และยานพาหนะของสำนักงาน๗.๓ ดำเนินการเกี่ยวกับการบริหารงานบุคคลการพัฒนาข้าราชการ การเสริมสร้างวินัย และการรักษาระบบคุณธรรมของสำนักงาน๗.๔ ดำเนินการเกี่ยวกับงานกฎหมายและระเบียบที่เกี่ยวข้อง งานนิติกรรมและสัญญา งานเกี่ยวกับความรับผิดทางแพ่ง อาญางานคดีปกครอง และงานคดีอื่นที่อยู่ในอำนาจหน้าที่ของสำนักงาน๗.๕ ประชาสัมพันธ์ และเผยแพร่กิจกรรม ความรู้ความก้าวหน้า และผลงานของสำนักงาน๗.๖ ดำเนินการเกี่ยวกับการบริหารเงินทุนหมุนเวียนในความรับผิดชอบของสำนักงาน๗.๗ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๘สำนักบริหารกลาง มีโครงสร้างการจัดหน่วยงานภายใน และอำนาจหน้าที่โดยสรุป ดังต่อไปนี้๘.๑ ฝ่ายบริหารงานทั่วไป มีอำนาจหน้าที่ ดังนี้๘.๑.๑ ปฏิบัติงานสารบรรณของสำนักงานโดยรับผิดชอบเกี่ยวกับการรับส่งลงทะเบียนหนังสือ การจัดทำร่างโต้ตอบหนังสือการแจ้งเวียน การเก็บรักษา การยืม การค้นหาอ้างอิงและการทำลายเอกสารอย่างเป็นระบบ๘.๑.๒ ตรวจพิจารณากลั่นกรอง และวิเคราะห์งานก่อนนำเสนอผู้บริหารพิจารณาสั่งการ๘.๑.๓ ติดตามผลการปฏิบัติตามมติของที่ประชุมหรือผลการปฏิบัติตามคำสั่งผู้บังคับบัญชาเพื่อรับทราบถึงผลการดำเนินงาน๘.๑.๔ดำเนินการอื่นใดที่ไม่ได้กำหนดให้เป็นอำนาจหน้าที่ของสำนักงาน๘.๑.๕ ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๘.๑.๖ประสานงานกับหน่วยงานในสังกัดกระทรวงและส่วนราชการอื่นที่เกี่ยวข้องกับการปฏิบัติงานงานราชพิธี งานรัฐพิธี งานพิธีการและกิจกรรมของสำนักงาน๘.๒ กลุ่มงานการเงินและการคลัง มีอำนาจหน้าที่ ดังนี้๘.๒.๑มีภารกิจหลักในการปฏิบัติงานด้านการบริหารงานการเงิน การคลังและการบัญชี๘.๒.๒กำกับการใช้จ่ายงบประมาณและพัสดุให้เป็นไปตามกฎหมายและระเบียบข้อบังคับ๘.๒.๓ จัดทำงบรายได้ ตรวจสอบใบสำคัญและเก็บรักษาเอกสารและหลักฐานทางการเงิน๘.๒.๔ จัดหา บำรุงรักษาและควบคุมการเบิกจ่ายเงินวัสดุครุภัณฑ์ของสำนักงาน๘.๒.๕ ดำเนินการจัดสรรงบประมาณให้หน่วยงานต่าง ๆตามความสำคัญของแผนงานและโครงการ๘.๒.๖ กำกับดูแลงานด้านบัญชี งบประมาณ งานการเงินการพัสดุและการตรวจสอบการใช้จ่ายเงินงบประมาณและเงินนอกงบประมาณให้เป็นไปตามระเบียบที่กำหนด๘.๒.๗รับผิดชอบเกี่ยวกับงบประมาณของกองทุนอ้อยและน้ำตาลทราย๘.๓ กลุ่มงานงบประมาณ มีอำนาจหน้าที่ ดังนี้๘.๓.๑วิเคราะห์และเสนอแนะแนวทางข้อคิดเห็นในการดำเนินการจัดทำงบประมาณแผ่นดินและกองทุนอ้อยและน้ำตาลทรายของสำนักงานคณะกรรมการอ้อยและน้ำตาลทรายและจัดทำแผนการใช้จ่ายเงินงบประมาณ๘.๓.๒รวบรวมและประสานงานในเรื่องของการจัดทำงบประมาณทั้งงบประมาณแผ่นดินและงบประมาณกองทุนอ้อยและน้ำตาลทรายของสำนักงาน๘.๓.๓ จัดทำเอกสารชี้แจงเกี่ยวกับงบประมาณของสำนักงานต่อคณะกรรมาธิการคณะต่างๆ ของสภาผู้แทนราษฎร๘.๓.๔ จัดสรรวงเงินงบประมาณให้กับหน่วยงานต่าง ๆและจัดทำแผนการใช้จ่ายงบประมาณ๘.๓.๕ติดตามการใช้งบประมาณทั้งงบประมาณแผ่นดินและงบประมาณเงินกองทุนอ้อยและน้ำตาลทราย๘.๓.๖วิเคราะห์และจัดทำสถิติข้อมูลเปรียบเทียบเกี่ยวกับงบประมาณแผ่นดินงบประมาณกองทุนอ้อยและน้ำตาลทรายเพื่อประกอบการพิจารณาตัดสินใจของผู้บริหาร๘.๓.๗ปฏิบัติหน้าที่เลขานุการคณะอนุกรรมการพิจารณาประมาณการรายจ่ายของกองทุนอ้อยและน้ำตาลทราย๘.๔ กลุ่มบริหารทรัพยากรบุคคล มีอำนาจหน้าที่ ดังนี้๘.๔.๑จัดระบบงานและบริหารทรัพยากรบุคคลของสำนักงาน๘.๔.๒ จัดทำกรอบอัตรากำลัง ข้าราชการ พนักงานราชการและลูกจ้างประจำงบประมาณแผ่นดินและลูกจ้างประจำงบประมาณเงินกองทุนอ้อยและน้ำตาลทรายของสำนักงาน๘.๔.๓ ปรับปรุงการกำหนดตำแหน่งและกำหนดสมรรถนะของตำแหน่งข้าราชการ พนักงานราชการ และลูกจ้างประจำงบประมาณแผ่นดินและลูกจ้างประจำงบประมาณเงินกองทุนอ้อยและน้ำตาลทรายของสำนักงาน๘.๔.๔ดำเนินการตามมาตรการปรับระดับกำลังคนภาครัฐของสำนักงาน๘.๔.๕ จัดทำยุทธศาสตร์การบริหารพัฒนาข้าราชการและฝึกอบรมบุคลากรของสำนักงาน๘.๔.๖ ดำเนินการสรรหา บรรจุ แต่งตั้งเลื่อนระดับตำแหน่ง การโอน ย้าย การลาออกของข้าราชการ พนักงานราชการ และลูกจ้างประจำงบประมาณแผ่นดินและลูกจ้างประจำงบประมาณเงินกองทุนอ้อยและน้ำตาลทรายของสำนักงาน๘.๔.๗ พิจารณาตรวจสอบคุณสมบัติและประเมินผลงานของบุคคลเพื่อเลื่อนระดับสูงขึ้นของข้าราชการ พนักงานราชการและลูกจ้างประจำงบประมาณแผ่นดินและลูกจ้างประจำงบประมาณเงินกองทุนอ้อยและน้ำตาลทรายของสำนักงาน๘.๔.๘ ดำเนินการเกี่ยวกับบำเหน็จความชอบต่าง ๆการรับรองทวีคูณและเครื่องราชอิสริยาภรณ์๘.๔.๙ จัดทำบัตรข้าราชการ พนักงานราชการและลูกจ้างประจำงบประมาณแผ่นดินและลูกจ้างประจำงบประมาณเงินกองทุนอ้อยและน้ำตาลทรายของสำนักงาน๘.๔.๑๐ ดำเนินการเกี่ยวกับสวัสดิการของข้าราชการพนักงานราชการ และลูกจ้างประจำงบประมาณแผ่นดินและลูกจ้างประจำงบประมาณเงินกองทุนอ้อยและน้ำตาลทรายของสำนักงาน๘.๔.๑๑ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๘.๕ กลุ่มช่วยอำนวยการและประชาสัมพันธ์มีอำนาจหน้าที่ดังนี้๘.๕.๑ รับผิดชอบงานด้านเลขานุการนักบริหารงานช่วยอำนวยการนักบริหาร๘.๕.๒สรุปและวิเคราะห์เรื่องเพื่อช่วยในการกลั่นกรองงานของนักบริหาร๘.๕.๓ ติดต่อประสานงานกับส่วนราชการในสังกัดและหน่วยงานอื่นที่เกี่ยวข้องในแผนงานและโครงการต่าง ๆ๘.๕.๔ ดำเนินการศึกษา สำรวจ วิเคราะห์จัดทำและรวบรวมข้อมูลที่จำเป็นต่องานที่เกี่ยวข้องของสำนักงานเพื่อเผยแพร่ข้อมูลและกิจกรรมของสำนักงาน๘.๕.๕ดำเนินการประชาสัมพันธ์และเผยแพร่กิจกรรมของสำนักงาน๘.๕.๖ ศึกษา วิเคราะห์และจัดทำแผนการประชาสัมพันธ์ของสำนักงาน๘.๕.๗ จัดแถลงข่าวด้านนโยบายผลการปฏิบัติงานเพื่อเผยแพร่ทางสื่อมวลชนต่าง ๆ๘.๕.๘สร้างสรรค์สื่อและสิ่งพิมพ์เพื่อการประชาสัมพันธ์ข้อ ๙สำนักนโยบายอุตสาหกรรมอ้อยและน้ำตาลทรายมีอำนาจและหน้าที่โดยสรุป ดังต่อไปนี้๙.๑ ศึกษา วิเคราะห์ จัดทำ และเสนอแนะนโยบายมาตรการ และยุทธศาสตร์ในการส่งเสริมและพัฒนาอุตสาหกรรมอ้อย น้ำตาลทรายและอุตสาหกรรมต่อเนื่อง รวมทั้งเสนอแนะแนวทางในการบริหารอุตสาหกรรมอ้อย น้ำตาลทรายและอุตสาหกรรมต่อเนื่อง๙.๒ ประสาน จัดทำ แผนงาน งบประมาณแผนปฏิบัติราชการ ติดตามและประเมินผลการปฏิบัติราชการของสำนักงานให้เป็นไปตามนโยบายของกระทรวง๙.๓ ดำเนินการศึกษา วิเคราะห์ รวบรวมและกลั่นกรองข้อมูล เพื่อประกอบการพิจารณาของคณะกรรมการต่าง ๆที่เกี่ยวข้องตามกฎหมายว่าด้วยอ้อยและน้ำตาลทราย๙.๔ปฏิบัติงานในฐานะฝ่ายเลขานุการของคณะกรรมการอ้อยและน้ำตาลทรายและคณะกรรมการบริหาร๙.๕ดำเนินการเกี่ยวกับข้อมูลสารสนเทศอุตสาหกรรมอ้อยน้ำตาลทรายและอุตสาหกรรมต่อเนื่อง๙.๖ กำกับ ดูแล ตรวจสอบการขนย้ายน้ำตาลทรายและการจำหน่ายผลิตภัณฑ์น้ำตาลทรายและผลิตผลพลอยได้ให้เป็นไปตามกฎหมายว่าด้วยอ้อยและน้ำตาลทราย๙.๗ วิเคราะห์และจัดทำแผนยุทธศาสตร์และแผนปฏิบัติงานของสำนักงานตามขอบเขตอำนาจหน้าที่ให้สอดคล้องกับแผนพัฒนาเศรษฐกิจและสังคมแห่งชาตินโยบายของรัฐบาลนโยบายและยุทธศาสตร์ของกระทรวงอุตสาหกรรม๙.๘ ศึกษาและดำเนินการเกี่ยวกับการกำหนดหลักเกณฑ์และวิธีการเกี่ยวกับการจัดทำประมาณการรายได้การกำหนดและการชำระราคาอ้อยและค่าผลิตน้ำตาลทรายและกำหนดอัตราส่วนของผลตอบแทนระหว่างชาวไร่อ้อยและโรงงานให้เป็นไปตามที่กำหนดไว้ในพระราชบัญญัติอ้อยและน้ำตาลทราย๙.๙ดำเนินงานด้านข้อตกลงและความร่วมมือระหว่างประเทศที่เกี่ยวข้องโดยเสนอแนะแนวทางและนโยบายความร่วมมือระหว่างประเทศไทยกับประเทศต่างๆ ด้านการพัฒนาอุตสาหกรรมอ้อยน้ำตาลทราย และอุตสาหกรรมต่อเนื่อง๙.๑๐ ศึกษา วิเคราะห์ และติดตามสถานการณ์ความเคลื่อนไหวเกี่ยวกับการค้า การลงทุน การพัฒนาเทคโนโลยีเกี่ยวกับอุตสาหกรรมอ้อยน้ำตาลทราย และอุตสาหกรรมต่อเนื่องเพื่อชี้นำและเตือนภัย๙.๑๑ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๑๐สำนักนโยบายอุตสาหกรรมอ้อยและน้ำตาลทรายมีโครงสร้าง การจัดหน่วยงานภายในและอำนาจหน้าที่โดยสรุป ดังต่อไปนี้๑๐.๑ ฝ่ายบริหารงานทั่วไป มีอำนาจหน้าที่ ดังนี้๑๐.๑.๑ ปฏิบัติงานด้านธุรการ๑๐.๑.๒ปฏิบัติงานด้านสารบรรณและจัดเก็บรวบรวมข้อมูลที่เกี่ยวข้อง๑๐.๑.๓ ปฏิบัติงานด้านบุคลากรภายในของสำนัก๑๐.๑.๔รับผิดชอบและเป็นผู้แทนเข้าร่วมประชุมในเรื่องเกี่ยวกับการบริหารงานทั่วไปของสำนักงาน๑๐.๒ กลุ่มงานยุทธศาสตร์ มีอำนาจหน้าที่ ดังนี้๑๐.๒.๑ ศึกษา วิเคราะห์เพื่อเสนอแนะนโยบายมาตรการ ยุทธศาสตร์ในการพัฒนาและส่งเสริมอุตสาหกรรมอ้อย น้ำตาลทรายและอุตสาหกรรมต่อเนื่อง๑๐.๒.๒ วิเคราะห์และจัดทำแผนยุทธศาสตร์และแผนปฏิบัติงานของสำนักงานคณะกรรมการอ้อยและน้ำตาลทราย ตามขอบเขตอำนาจหน้าที่ให้สอดคล้องกับแผนพัฒนาเศรษฐกิจและสังคมแห่งชาตินโยบายของรัฐบาล นโยบายและยุทธศาสตร์ของกระทรวงอุตสาหกรรม๑๐.๒.๓ ศึกษาวิเคราะห์และจัดทำข้อมูลประกอบการประชุมต่าง ๆ ของผู้บริหาร เช่นการประชุมคณะรัฐมนตรี การประชุมสภาผู้แทนราษฎร วุฒิสภาและอื่น ๆ๑๐.๒.๔ศึกษาและดำเนินการเกี่ยวกับการกำหนดหลักเกณฑ์และวิธีการเกี่ยวกับการจัดทำประมาณการรายได้การกำหนดและการชำระราคาอ้อยและค่าผลิตน้ำตาลทรายและกำหนดอัตราส่วนของผลตอบแทนระหว่างชาวไร่อ้อยและโรงงานให้เป็นไปตามที่กำหนดไว้ในพระราชบัญญัติอ้อยและน้ำตาลทรายพ.ศ. ๒๕๒๗๑๐.๓ กลุ่มงานความร่วมมือระหว่างประเทศมีอำนาจหน้าที่ ดังนี้๑๐.๓.๑ดำเนินงานด้านข้อตกลงและความร่วมมือระหว่างประเทศที่เกี่ยวข้องโดยเสนอแนะแนวทางและนโยบายความร่วมมือระหว่างประเทศไทยด้านการพัฒนาอุตสาหกรรมอ้อยน้ำตาลทรายและอุตสาหกรรมต่อเนื่อง กับประเทศต่าง ๆภายใต้กรอบทวิภาคีและพหุภาคีและกำหนดท่าทีและบทบาทของไทยในองค์การน้ำตาลระหว่างประเทศและองค์กรที่เกี่ยวข้องอื่น ๆ๑๐.๓.๒ ศึกษา วิเคราะห์และติดตามสถานการณ์ความเคลื่อนไหวเกี่ยวกับการค้าการลงทุนการพัฒนาเทคโนโลยีอุตสาหกรรมอ้อยและน้ำตาลทราย และอุตสาหกรรมต่อเนื่องเพื่อชี้นำและเตือนภัย๑๐.๓.๓ จัดทำข้อมูลประกอบการประชุมและเจรจาและข้อมูลประกอบการเข้าพบรัฐมนตรีให้กับผู้บริหาร๑๐.๔ กลุ่มงานติดตามและประเมินผล มีอำนาจหน้าที่ ดังนี้๑๐.๔.๑จัดทำปฏิทินปฏิบัติงานของสำนักงานคณะกรรมการอ้อยและน้ำตาลทรายติดตามประเมินผลการปฏิบัติงานตามวิสัยทัศน์พันธกิจ แผนงาน/โครงการทั้งที่ใช้งบประมาณแผ่นดินและงบประมาณจากกองทุนอ้อยและน้ำตาลทรายอย่างเป็นระบบ๑๐.๔.๒ติดตามประเมินผลการดำเนินงานตามแผนยุทธศาสตร์ของสำนักงาน๑๐.๔.๓ รายงานผลการปฏิบัติงานตามนโยบายของรัฐบาลกระทรวง สำนักงาน พร้อมข้อเสนอแนะแนวทางในการพัฒนาปรับปรุงการดำเนินงานต่อผู้บริหารของสำนักงาน๑๐.๕ กลุ่มงานเลขานุการคณะกรรมการ มีอำนาจหน้าที่ดังนี้๑๐.๕.๑ รวบรวม ศึกษา วิเคราะห์และกลั่นกรองข้อมูลประกอบการพิจารณา และตัดสินใจของคณะกรรมการอ้อยและน้ำตาลทราย(กอน.) และคณะกรรมการบริหาร (กบ.)เพื่อเป็นแนวทางมาตรการในการบริหารอุตสาหกรรมอ้อยและน้ำตาลทรายตามกฎหมายว่าด้วยอ้อยและน้ำตาลทราย๑๐.๕.๒ จัดประชุม จัดทำรายงานการประชุม กอน. และกบ. และแจ้งหน่วยงานต่าง ๆ ทราบและถือปฏิบัติตามระเบียบ ประกาศ มติของคณะกรรมการประสานการดำเนินงานกับหน่วยงานต่าง ๆ และติดตามผลการดำเนินงานตามมติที่ประชุมของกอน. และ กบ.๑๐.๖ กลุ่มสารสนเทศอุตสาหกรรมอ้อยและน้ำตาลทรายมีอำนาจหน้าที่ ดังนี้๑๐.๖.๑ ศึกษา วิเคราะห์พัฒนาวิธีการพยากรณ์ข้อมูล และสถานการณ์การผลิตของอุตสาหกรรมอ้อยและน้ำตาลทราย๑๐.๖.๒ ศึกษา พัฒนา วางแผนและจัดทำระบบสารสนเทศเพื่อการจัดการ (MIS) เพื่อการบริหารจัดการอุตสาหกรรมอ้อยและน้ำตาลทราย๑๐.๖.๓ พัฒนาและจัดวางระบบฐานข้อมูลของสำนักงานคณะกรรมการอ้อยและน้ำตาลทราย๑๐.๖.๔ จัดทำระบบฐานข้อมูลทะเบียนชาวไร่อ้อยพื้นที่ปลูกอ้อย คู่สัญญาและสถาบันชาวไร่อ้อย๑๐.๖.๕ จัดทำระบบฐานข้อมูล สถิติและสถานการณ์อุตสาหกรรมอ้อยและน้ำตาลทราย๑๐.๖.๖พัฒนาและจัดทำระบบการให้บริการสารสนเทศของอุตสาหกรรมอ้อยและน้ำตาลทราย๑๐.๖.๗ ศึกษา วิเคราะห์ พัฒนาและจัดทำระบบภูมิสารสนเทศ (GIS) และระบบข้อมูลระยะไกล (RemoteSensing)๑๐.๖.๘ศึกษาและพัฒนาระบบสารสนเทศเพื่อการจัดการด้านภูมิสารสนเทศ๑๐.๖.๙เป็นศูนย์กลางการให้บริการสารสนเทศของอุตสาหกรรมอ้อยและน้ำตาลทรายข้อ ๑๑สำนักพัฒนาอุตสาหกรรมอ้อย น้ำตาลทรายและอุตสาหกรรมต่อเนื่อง มีอำนาจและหน้าที่โดยสรุป ดังต่อไปนี้๑๑.๑ เสนอแนะแนวทางในการบริหาร จัดการและพัฒนาอุตสาหกรรมอ้อยน้ำตาลทราย และอุตสาหกรรมต่อเนื่อง๑๑.๒ ดำเนินการศึกษา วิเคราะห์ รวบรวมและกลั่นกรองข้อมูลเพื่อประกอบการพิจารณาของคณะกรรมการอ้อยและคณะกรรมการน้ำตาลทราย๑๑.๓ ประสานการดำเนินงานด้านการวิจัยและพัฒนาอ้อยและน้ำตาลทรายตลอดจนส่งเสริมกระบวนการเรียนรู้ และเผยแพร่ข้อมูลทางวิชาการเทคโนโลยีการผลิต และระบบการจัดการที่เหมาะสมแก่เกษตรกร และโรงงานน้ำตาลทราย๑๑.๔ กำกับ ดูแล และตรวจสอบการซื้อขายอ้อยและการวิเคราะห์คุณภาพอ้อย รวมทั้งดำเนินการจัดทำทะเบียนพื้นที่ปลูกอ้อย ทะเบียนอ้อยพันธุ์ดีทะเบียนชาวไร่อ้อย ทะเบียนหัวหน้ากลุ่มชาวไร่อ้อย และทะเบียนสถาบันชาวไร่อ้อยให้เป็นไปตามกฎหมายว่าด้วยอ้อยและน้ำตาลทราย๑๑.๕ศึกษาและดำเนินการให้มีการพัฒนาเครื่องจักรกลการเกษตรที่เหมาะสมเพื่อเพิ่มผลผลิตและคุณภาพอ้อยและแก้ปัญหาการขาดแคลนแรงงาน๑๑.๖ ดำเนินการศึกษา วิเคราะห์ รวบรวมและกลั่นกรองข้อมูลเพื่อการพัฒนาประสิทธิภาพการผลิตน้ำตาลทรายรวมทั้งผลพลอยได้ของโรงงานน้ำตาลทราย๑๑.๗ สนับสนุนส่งเสริมให้เกิดนวัตกรรมของผลิตภัณฑ์ใหม่ ๆ รวมทั้งการนำผลพลอยได้และวัสดุเหลือใช้จากกระบวนการผลิตกลับมาใช้ประโยชน์และสร้างมูลค่าเพิ่ม๑๑.๘เสนอแนะนโยบายและแนวทางการพัฒนาอุตสาหกรรมต่อเนื่องที่ใช้วัตถุดิบจากอ้อยน้ำตาลทราย ผลพลอยได้และวัสดุเหลือใช้๑๑.๙ กำกับสอบทานการวิเคราะห์ของห้องปฏิบัติการวิทยาศาสตร์ของน้ำอ้อยและน้ำตาลทราย๑๑.๑๐ กำกับ ดูแล และตรวจสอบการผลิต และการวิเคราะห์คุณภาพอ้อยน้ำตาลทรายและผลิตผลพลอยได้ ให้เป็นไปตามกฎหมายว่าด้วยอ้อยและน้ำตาลทราย๑๑.๑๑ประสานการดำเนินงานด้านการวิจัยและพัฒนาอ้อยและผลิตภัณฑ์ตลอดจนส่งเสริมและเผยแพร่วิชาการ เทคโนโลยีการผลิต และระบบการจัดการที่เหมาะสม๑๑.๑๒ ปฏิบัติงานในฐานะฝ่ายเลขานุการของคณะกรรมการอ้อยและคณะกรรมการน้ำตาลทราย๑๑.๑๓ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๑๒สำนักพัฒนาอุตสาหกรรมอ้อย น้ำตาลทรายและอุตสาหกรรมต่อเนื่อง มีโครงสร้างการจัดหน่วยงานภายใน และอำนาจหน้าที่โดยสรุป ดังต่อไปนี้๑๒.๑ ฝ่ายบริหารงานทั่วไป มีอำนาจหน้าที่ ดังนี้๑๒.๑.๑ ดำเนินงานทางด้านธุรการ๑๒.๑.๒ดำเนินงานทางด้านสารบรรณและเก็บรวบรวมข้อมูลของสำนัก๑๒.๑.๓ ดำเนินการวางแผนการดำเนินงานการบริหารทรัพยากรบุคคลและจัดทำงบประมาณให้กับสำนัก๑๒.๑.๔ ดำเนินงานติดตามประเมินผลการปฏิบัติงานของสำนัก๑๒.๑.๕รับผิดชอบและเป็นผู้แทนเข้าร่วมประชุมในเรื่องเกี่ยวกับการบริหารงานทั่วไปของสำนักงาน๑๒.๒ กลุ่มงานเลขานุการคณะกรรมการ มีอำนาจหน้าที่ดังนี้๑๒.๒.๑ ทำหน้าที่ฝ่ายเลขานุการคณะกรรมการอ้อยและคณะกรรมการน้ำตาลทราย๑๒.๒.๒ รวบรวม ศึกษา วิเคราะห์และกลั่นกรองข้อมูลประกอบการพิจารณา และตัดสินใจของคณะกรรมการอ้อยเพื่อเป็นแนวทางในการจัดการด้านอ้อย๑๒.๒.๓ รวบรวม ศึกษา ติดตาม สรุป วิเคราะห์เพื่อควบคุมการจำหน่ายและการผลิตน้ำตาลทรายในราชอาณาจักรการนำเข้าและส่งออกน้ำตาลทรายอย่างเป็นระบบและมีประสิทธิภาพ๑๒.๒.๔ แจ้งและประสานให้หน่วยงานต่าง ๆทั้งในส่วนกลางและส่วนภูมิภาคทราบและถือปฏิบัติตามระเบียบ ประกาศมติของคณะกรรมการอ้อย และคณะกรรมการน้ำตาลทรายรวมทั้งติดตามผลการดำเนินงานตามมติที่ประชุม๑๒.๓ กลุ่มกำกับและตรวจสอบด้านอ้อย มีอำนาจหน้าที่ดังนี้๑๒.๓.๑จดทะเบียนพื้นที่ปลูกอ้อยทั่วประเทศโดยใช้ระบบภูมิสารสนเทศ๑๒.๓.๒ จดทะเบียนชาวไร่อ้อยหัวหน้ากลุ่มชาวไร่อ้อย และสถาบันชาวไร่อ้อย๑๒.๓.๓ กำกับดูแลชาวไร่อ้อยให้เป็นไปตามพระราชบัญญัติอ้อยและน้ำตาลทราย พ.ศ. ๒๕๒๗๑๒.๔ กลุ่มกำกับและตรวจสอบด้านน้ำตาลทรายมีอำนาจหน้าที่ ดังนี้๑๒.๔.๑ติดตามวิเคราะห์สถานการณ์การจำหน่ายน้ำตาลทรายภายในประเทศและระบบโลจิสติกส์ตลอดจนสภาวะการนำเข้าส่งออกน้ำตาลทรายของประเทศ๑๒.๔.๒ดำเนินการเกี่ยวกับการอนุญาตการนำเข้าและส่งออกน้ำตาลทราย๑๒.๔.๓ ดำเนินการเกี่ยวกับการให้สิทธิและปริมาณน้ำตาลทรายสำหรับผู้ผลิตสินค้าเพื่อการส่งออก๑๒.๔.๔ตรวจสอบความพร้อมในการผลิตน้ำตาลทรายของโรงงาน ในการกำหนดการเปิดหีบและตรวจสอบการสิ้นสุดการหีบของโรงงาน๑๒.๔.๕ สอบทานการผลิต การจำหน่าย การส่งมอบน้ำตาลทรายและผลพลอยได้ของโรงงานให้เป็นไปตามกฎหมายและระเบียบที่เกี่ยวข้อง๑๒.๔.๖ตรวจสอบการกระทำที่ฝ่าฝืนหรือไม่ปฏิบัติตามกฎหมายอ้อยและน้ำตาลทรายของโรงงานเพื่อนำเสนอคณะกรรมการพิจารณาดำเนินการตามระเบียบที่เกี่ยวข้อง๑๒.๔.๗ให้บริการทางด้านวิชาการเกี่ยวกับการซ่อมบำรุงเครื่องจักรหลักของโรงงาน๑๒.๔.๘ กำกับและสอบทานการวิเคราะห์ของห้องปฏิบัติการวิทยาศาสตร์ของทั้งด้านน้ำอ้อยและน้ำตาลทรายเพื่อให้ผลการวิเคราะห์เป็นที่ยอมรับเชื่อถือและเที่ยงตรงและเป็นแหล่งข้อมูลพื้นฐานด้านคุณภาพน้ำอ้อยและน้ำตาลทราย๑๒.๕ กลุ่มพัฒนาด้านอ้อย มีอำนาจหน้าที่ ดังนี้๑๒.๕.๑ ประสาน บริหาร จัดการ งานวิจัยและพัฒนาด้านอ้อย๑๒.๕.๒ ศึกษา วิเคราะห์ รวบรวมและกลั่นกรองข้อมูลเพื่อเป็นแหล่งข้อมูลด้านอ้อยรวมทั้งการจัดทำทะเบียนอ้อยพันธุ์ดีเพื่อใช้ประโยชน์ในการพัฒนาคุณภาพและประสิทธิภาพการปลูกอ้อย๑๒.๕.๓ ศึกษาและดำเนินการให้มีการพัฒนาเครื่องจักรกลการเกษตรที่เหมาะสมเพื่อเพิ่มผลผลิตและคุณภาพอ้อย และแก้ปัญหาการขาดแคลนแรงงาน๑๒.๕.๔การพัฒนาระบบโลจิสติกส์ด้านอ้อยเพื่อลดต้นทุนการผลิต๑๒.๕.๕ ส่งเสริม กระบวนการเรียนรู้ถ่ายทอดและเผยแพร่เทคโนโลยีการผลิตอ้อย๑๒.๕.๖ บริหารจัดการด้านอ้อย เช่น จัดทำแผนการปลูกอ้อยกำหนดท้องที่การปลูกอ้อย กำหนดพันธุ์อ้อยที่เหมาะสมเพื่อส่งเสริมให้ชาวไร่อ้อยปลูกการจัดสรรปริมาณอ้อย เป็นต้น๑๒.๕.๗ บริหารจัดการเพื่อขยายอ้อยพันธุ์ดี๑๒.๕.๘ จัดทำต้นทุนการผลิตอ้อย๑๒.๖กลุ่มพัฒนาด้านน้ำตาลทรายและอุตสาหกรรมต่อเนื่อง มีอำนาจหน้าที่ ดังนี้๑๒.๖.๑ ศึกษา วิเคราะห์ รวบรวม กลั่นกรองและเผยแพร่ ข้อมูลเพื่อพัฒนาประสิทธิภาพการผลิต คุณภาพน้ำตาลรวมทั้งผลพลอยได้ของโรงงานน้ำตาล๑๒.๖.๒ สนับสนุนส่งเสริมการพัฒนาประสิทธิภาพการผลิต คุณภาพน้ำตาล และผลพลอยได้๑๒.๖.๓ สนับสนุน ส่งเสริมและประสานให้มีการค้นคว้าวิจัย และพัฒนานำเทคโนโลยีที่ทันสมัยมาใช้เพื่อเพิ่มประสิทธิภาพและลดต้นทุนการผลิตน้ำตาลทราย๑๒.๖.๔ สนับสนุนส่งเสริมให้เกิดนวัตกรรมของผลิตภัณฑ์ใหม่ ๆรวมทั้งการนำผลพลอยได้และวัสดุเหลือใช้จากกระบวนการผลิตกลับมาใช้ประโยชน์และสร้างมูลค่าเพิ่ม๑๒.๖.๕ ถ่ายทอดเทคโนโลยีน้ำตาลและเผยแพร่ความรู้แก่ผู้บริโภคผู้ผลิตผู้ส่งออกและผู้เกี่ยวข้อง๑๒.๖.๖ ศึกษา วิเคราะห์ รวบรวม กลั่นกรองและเผยแพร่ ข้อมูลเพื่อพัฒนาอุตสาหกรรมต่อเนื่อง๑๒.๖.๗เสนอแนะนโยบายและแนวทางการพัฒนาอุตสาหกรรมต่อเนื่องที่ใช้วัตถุดิบจากอ้อยน้ำตาลทรายผลพลอยได้ และวัสดุเหลือใช้๑๒.๖.๘ สนับสนุนส่งเสริมและประสานให้มีการค้นคว้า วิจัย และพัฒนานำเทคโนโลยีที่ทันสมัยมาใช้เพื่อเพิ่มประสิทธิภาพและลดต้นทุนการผลิตของอุตสาหกรรมต่อเนื่องข้อ ๑๓ศูนย์ส่งเสริมอุตสาหกรรมอ้อยและน้ำตาลทรายภาคที่ ๑ - ๔ มีอำนาจและหน้าที่โดยสรุป ดังต่อไปนี้๑๓.๑เป็นตัวแทนของสำนักงานคณะกรรมการอ้อยและน้ำตาลทรายในส่วนภูมิภาค๑๓.๒ ประสานนโยบาย ยุทธศาสตร์แผนงานการพัฒนาอุตสาหกรรมอ้อย น้ำตาลทรายและอุตสาหกรรมต่อเนื่องของหน่วยงานต่าง ๆที่เกี่ยวข้องเพื่อนำไปสู่การปฏิบัติในภูมิภาคและท้องถิ่น๑๓.๓ เป็นศูนย์กลางในการศึกษา วิเคราะห์ พัฒนาปรับปรุง และขยายพันธุ์อ้อยในส่วนภูมิภาค และสร้างเครือข่ายในการขยายอ้อยพันธุ์ดี๑๓.๔เป็นศูนย์กลางในการเสริมสร้างกระบวนการเรียนรู้ การพัฒนาอ้อยน้ำตาลทรายและอุตสาหกรรมต่อเนื่องโดยถ่ายทอดเทคนิค ความรู้ทางวิชาการให้แก่เกษตรกรชาวไร่อ้อยและโรงงานน้ำตาลทรายทั้งในระดับจังหวัดอำเภอ และระดับท้องถิ่น๑๓.๕ เป็นศูนย์วิเคราะห์และทดสอบด้านอ้อยและน้ำตาลทรายของภูมิภาคและเป็นห้องปฏิบัติการอ้างอิงในการวิเคราะห์คุณภาพอ้อยและน้ำตาลทรายของโรงงานน้ำตาลในภูมิภาค๑๓.๖ เป็นศูนย์กลางในการจัดเก็บติดตามสถานการณ์อุตสาหกรรมอ้อย และน้ำตาลทรายและให้บริการข้อมูลสารสนเทศอ้อยและน้ำตาลทรายระดับภูมิภาค ชี้นำ เตือนภัยภูมิอากาศและโรคแมลง ศัตรูอ้อยรวมทั้งเผยแพร่ข้อมูลข่าวสารเกี่ยวกับระบบอุตสาหกรรมอ้อยน้ำตาลทรายและอุตสาหกรรมต่อเนื่อง๑๓.๗ ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๑๔ศูนย์ส่งเสริมอุตสาหกรรมอ้อยและน้ำตาลทรายภาคที่ ๑ - ๔ มีโครงสร้าง การจัดหน่วยงานภายใน และอำนาจหน้าที่โดยสรุป ดังต่อไปนี้๑๔.๑ ฝ่ายบริหารงานทั่วไป มีอำนาจหน้าที่ ดังนี้๑๔.๑.๑ ปฏิบัติงานด้านธุรการ๑๔.๑.๒ปฏิบัติงานด้านสารบรรณและจัดเก็บรวบรวมข้อมูลที่เกี่ยวข้อง๑๔.๑.๓ ปฏิบัติงานด้านบุคลากรภายในของศูนย์ ฯ๑๔.๑.๔รับผิดชอบและเป็นผู้แทนเข้าร่วมประชุมในเรื่องเกี่ยวกับการบริหารงานทั่วไปของศูนย์ส่งเสริมอุตสาหกรรมอ้อยและน้ำตาลทราย๑๔.๑.๕เป็นศูนย์บริการข้อมูลสารสนเทศอุตสาหกรรมอ้อยและน้ำตาลทรายในภูมิภาค๑๔.๑.๖ เป็นศูนย์ให้บริการด้านต่าง ๆของสำนักงานคณะกรรมการอ้อยและน้ำตาลทรายในแต่ละภูมิภาค๑๔.๒ ฝ่ายส่งเสริมด้านอ้อย มีอำนาจหน้าที่ ดังนี้๑๔.๒.๑ ส่งเสริมและพัฒนาอ้อยในด้านการพัฒนาพันธุ์การเขตกรรม โรคและแมลงศัตรูอ้อย ดินน้ำปุ๋ย เครื่องจักรกลการเกษตร๑๔.๒.๒ ส่งเสริมถ่ายทอดเทคโนโลยีวิชาการด้านอ้อยการจัดทำแปลงสาธิตการฝึกอบรมถ่ายทอดความรู้ การปลูกขยายอ้อยพันธุ์ดีในเขตพื้นที่ที่รับผิดชอบ เพื่อส่งเสริมและจำหน่ายพันธุ์ให้แก่ชาวไร่อ้อย๑๔.๒.๓ประสานงานกับองค์กรภาครัฐและเอกชนที่เกี่ยวข้องในภูมิภาคเพื่อร่วมดำเนินการพัฒนาและแก้ไขปัญหาเรื่องอ้อยในแต่ละภูมิภาคให้เกิดความมั่นคงและมีเสถียรภาพ๑๔.๒.๔สร้างเครือข่ายในการพัฒนาและส่งเสริมอ้อยในแต่ละภูมิภาค๑๔.๒.๕ สำรวจและติดตามปริมาณพื้นที่ปลูกอ้อยปริมาณอ้อย และพันธุ์อ้อยในแต่ละภูมิภาคให้เป็นปัจจุบันเพื่อรวบรวมเป็นข้อมูลเชิงสถิติ๑๔.๒.๖ วิเคราะห์คุณภาพอ้อยเพื่อใช้เป็นข้อมูลประกอบการพัฒนาส่งเสริมและขยายอ้อยพันธุ์ดี๑๔.๓ ฝ่ายส่งเสริมด้านน้ำตาลทรายและอุตสาหกรรมต่อเนื่อง มีอำนาจหน้าที่ ดังนี้๑๔.๓.๑ วิเคราะห์คุณภาพน้ำตาลทรายและผลพลอยได้จากโรงงานน้ำตาล๑๔.๓.๒ ประสานการดำเนินการเพื่อพัฒนาคุณภาพและประสิทธิภาพการผลิตน้ำตาลทรายในแต่ละภูมิภาค และติดตามผล๑๔.๔ สถานีทดลองและขยายพันธุ์อ้อย มีอำนาจหน้าที่ดังนี้๑๔.๔.๑ ปลูกขยายอ้อยพันธุ์ดี เพื่อส่งเสริมและจำหน่ายพันธุ์ให้แก่เกษตรกรชาวไร่อ้อยในท้องถิ่นที่รับผิดชอบได้อย่างทั่วถึงและรวมถึงการประสานงานกับหน่วยงานที่เกี่ยวข้องในท้องถิ่น๑๔.๔.๒ส่งเสริมเผยแพร่ด้านวิชาการและเทคโนโลยีการผลิตอ้อยในท้องถิ่นเพื่อให้เกษตรกรชาวไร่อ้อยได้เพิ่มประสิทธิภาพในการผลิตข้อ ๑๕สถานที่ติดต่อเพื่อขอรับข้อมูลข่าวสารของสำนักงานคณะกรรมการอ้อยและน้ำตาลทรายมีดังนี้๑๕.๑ ศูนย์บริการข้อมูลข่าวสารสำนักงานคณะกรรมการอ้อยและน้ำตาลทราย ชั้น ๔ อาคารนารายณ์ กระทรวงอุตสาหกรรมถนนพระรามที่ ๖ แขวงพญาไท เขตราชเทวี กรุงเทพมหานคร ๑๐๔๐๐ โทรศัพท์ ๐๒ ๒๐๒ ๓๒๙๒๑๕.๒ ศูนย์บริการข้อมูลข่าวสารศูนย์ส่งเสริมอุตสาหกรรมอ้อยและน้ำตาลทราย ภาคที่ ๑ ตั้งอยู่เลขที่ ๓๙ หมู่ที่ ๔ตำบลทุ่งทอง อำเภอท่าม่วง จังหวัดกาญจนบุรี ๗๑๑๑๐ โทรศัพท์ ๐๓๔ ๖๓๘๑๘๘๑๕.๓ ศูนย์บริการข้อมูลข่าวสารศูนย์ส่งเสริมอุตสาหกรรมอ้อยและน้ำตาลทราย ภาคที่ ๒ ตั้งอยู่เลขที่ ๒๐๐ หมู่ที่ ๙ตำบลนครชุม อำเภอเมือง จังหวัดกำแพงเพชร ๖๒๐๐๐ โทรศัพท์ ๐๕๖ ๘๔๐๗๑๓๑๕.๔ ศูนย์บริการข้อมูลข่าวสารศูนย์ส่งเสริมอุตสาหกรรมอ้อยและน้ำตาลทราย ภาคที่ ๓ ตั้งอยู่เลขที่ ๘๕ หมู่ที่ ๖ตำบลบางพระ อำเภอศรีราชา จังหวัดชลบุรี ๒๐๒๑๐ โทรศัพท์ ๐๓๘ ๓๔๑๙๘๒๑๕.๕ ศูนย์บริการข้อมูลข่าวสารศูนย์ส่งเสริมอุตสาหกรรมอ้อยและน้ำตาลทราย ภาคที่ ๔ ตั้งอยู่เลขที่ ๑๒๖ หมู่ที่ ๓ตำบลปะโค อำเภอกุมภวาปี จังหวัดอุดรธานี ๔๑๓๗๐ โทรศัพท์ ๐๔๒ ๓๙๘๕๔๔ประกาศณ วันที่ ๓๐ กรกฎาคม พ.ศ. ๒๕๕๒ประเสริฐตปนียางกูรเลขาธิการคณะกรรมการอ้อยและน้ำตาลทรายปริยานุช/ผู้จัดทำ๒๗พฤศจิกายน ๒๕๕๒นันท์นภัสร์/ตรวจ๒๗พฤศจิกายน ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๑๖๘ ง/หน้า ๑๕/๑๘ พฤศจิกายน ๒๕๕๒